**Արման Սոլդեն** (ֆր.՝ Arman Soldin, մարտի 21, 1991(1991-03-21), Սարաևո, Բոսնիայի և Հերցեգովինայի Սոցիալիստական Հանրապետություն, ՀՍՖՀ - մայիսի 9, 2023(2023-05-09), Չասով Յար), ֆրանսիացի լրագրող, սպանվել է 2023 թվականի մայիսի 9-ին՝ ռուս-ուկրաինական պատերազմը լուսաբանելու ժամանակ։

Կենսագրություն
--------------

Արման Սոլդենը ծնվել է 1991 թվականի մարտի 21-ին Սարաևոյում։ Մեկ տարեկան հասակում տարհանվել է Ֆրանսիա։ Իմացել է ֆրանսերենին, անգլերենին, իտալերենին։

2006-ից 2008 թվականներին եղել է Ռեն ֆուտբոլային ակումբի ֆուտբոլիստ։ Ծնկի վնասվածքի պատճառով թողել է ֆուտբոլը, սակայն աշխատել է որպես սպորտային մեկնաբան։

2013 թվականին Լոնդոնի համալսարանական քոլեջում նա ստացել է քաղաքականության և Արևելյան Եվրոպայի հետազոտությունների բակալավրի կոչում քաղաքականության, տնտեսագիտության, պատմության և միջազգային հարաբերությունների ոլորտներում։ Լոնդոնում եղած ժամանակ նա եղել է «Eureka» ամսագրի գլխավոր խմբագիրը․ լուսաբանել է քաղաքականություն, հասարակություն, արվեստը և մշակույթ։

2015 թվականից որպես պրակտիկանտ Հռոմում աշխատել է Ֆրանսպրես խոշորագույն ինֆորմացիոն գործակալությունում, այնուհետև նա աշխատել է գործակալության լոնդոնյան գրասենյակում։ 2020 թվականից կրկին աշխատանքի է անցել Հռոմում։

2019 թվականին նա պատմել է երեսունինը դիակների մասին, այդ թվում՝ դեռահասի, որոնք հայտնաբերվել են սառնարանային բեռնատարում։

2022 թվականի փետրվարին Ֆրանսպրես գործակալության առաջին հատուկ բանագնացների հետ գործուղվել է Ուկրաինա՝ լուսաբանելու ռազմական գործողությունները,։ 2022 թվականի սեպտեմբերից աշխատել է որպես տեսահոլովակների համակարգող։ Հաճախ տեսանյութեր է նկարահանել իր հեռախոսով։

Սոլդենը եղել է սոցիալական ցանցերի մոլի օգտատեր։ Պատմություններից մեկը, որը ուշադրության է արժանացել, այն էր, երբ նա իր գործընկերների հետ խրամատում գտան վիրավոր ոզնի, կերակրեցին և մի քանի օր հետո բաց թողեցին նրան վայրի բնություն։

2023 թվականի մայիսի 9-ին Սոլդենն իր թիմի հետ գտնվել է Դոնեցկի մարզի Չասով Յար քաղաքի մոտ՝ ուկրաինացի զինվորների ջոկատի հետ։ Սոլդենը սպանվել է «Գրադ» տիպի կայանքի արձակած հրթիռից, որը պայթել է իր պառկած վայրի մոտ։ Ուրիշ ոչ ոք չի տուժել։ Փորցառու զինվորական թղթակից Էմանուել Պեուշոնը, որը միացել էր թիմին անցյալ հոկտեմբերին, նշել է, որ Սոլդենը մահացել է «իր տեսախցիկը ձեռքին», «նրա դեմքը տառապանքի նշաններ ցույց չի տվել»։

Սոլդենը 32 տարեկան էր։ Լրագրողների պաշտպանության կոմիտեն նշել է, որ Սոլդենը եղել է 17-րդ լրագրողը, որը սպանվել է Ուկրաինայում 2022 թվականից ի վեր։

Ծանոթագրություններ
------------------

1. 1 2 3 4
2. 1 2 3 4 5 6  Fichier des personnes décédées
3. 1 2 3 4
4. 1 2 3
5. ↑  Journal officiel de la République française, Journal officiel de la République française. Document administratif (ֆր.) — 1868. — ISSN 0242-6773
6. ↑
7. 1 2
8. ↑
9. ↑  «Ukraine : 'Le monde a une dette envers Arman' Soldin, réagit la Maison Blanche après le décès du journaliste français | TV5MONDE - Informations». *information.tv5monde.com* (ֆրանսերեն). 2023 թ․ մայիսի 10. Վերցված է 2023 թ․ մայիսի 10-ին.
10. ↑  «Arman Soldin». *Internet Commentator Database*. Վերցված է 2023 թ․ մայիսի 10-ին.
11. ↑  Peuchmaurd, Sylvain; Soldin, Arman (2019 թ․ հոկտեմբերի 23). «39 corps découverts dans un camion au Royaume-Uni». *Le Devoir* (ֆրանսերեն). Արխիվացված օրիգինալից 2021 թ․ սեպտեմբերի 20-ին. Վերցված է 2023 թ․ մայիսի 10-ին.
12. ↑  «Ukraine: When things fall apart». *Agence France-Presse*. 2022 թ․ մարտի 24. Արխիվացված օրիգինալից 2022 թ․ դեկտեմբերի 20-ին. Վերցված է 2023 թ․ մայիսի 9-ին.
13. ↑
14. ↑
15. ↑  «Animal rights activists launch grant in memory of AFP's fallen journalist». *www.ukrinform.net* (անգլերեն). Վերցված է 2023 թ․ մայիսի 13-ին.
16. ↑  French AFP journalist killed by rocket fire in eastern Ukraine
17. 1 2  An A.F.P. journalist was killed by rocket fire near the intense fighting in the area around Bakhmut
18. ↑  AFP Journalist Arman Soldin Killed in Eastern Ukraine

Արտաքին հղումներ
----------------

* French journalist killed in Russian rocket strike in Ukraine
* AFP journalist Arman Soldin killed while covering war in Ukraine
* U Ukrajini poginuo reporter AFP-a Arman Soldin koji je rođen u Sarajevu
* Minute's silence for French journalist killed in Ukraine
* Ukraine war: French journalist killed near Bakhmut
* AFP holds minute of silence for journalist Arman Soldin killed in Ukraine

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Internet Movie Database |

 |